पाएं अपने शहर की ताज़ा ख़बरें और फ्री ई-पेपरडाउनलोड करें
सिमराही बाजार में व्यापार संघ के निर्णय के बाद बंद को सफल बनाने शनिवार की सुबह पुलिस को व्यवसायियों के विरोध का सामना करना पड़ा। अधिकांश कपड़ा दुकानदारों ने संघ के निर्णय का विरोध किया। उनका कहना था कि जब वीरपुर एसडीओ द्वारा जारी आदेश में शनिवार को बाजार बंद करने का आदेश नहीं है तो किस आधार पर दुकान बंद कराने पहुंचे हैं। बिना आदेश हमलोग प्रतिष्ठान बंद नहीं करेंगे। दुकानदारों का कहना है कि एसडीएम के आदेश में मंगलवार, गुरुवार व शनिवार को कपड़ा स्पोर्ट्स, ज्वेलरी, बर्तन, ड्राइक्लिनर्स, कृषि संयंत्र आदि की दुकानें को खोलने की अनुमति है। बावजूद दुकानें क्यों बंद की जाए? व्यवसायियों के विरोध पर पुलिस लौट गई। दुकानदारों ने बताया कि व्यापार संघ द्वारा व्यवसायियों की सहमति लिए बिना शनिवार-रविवार को दुकान बंद करने का फरमान जारी किया गया था। व्यापार संघ के अध्यक्ष ललित चौधरी ने बताया कि कोरोना की विकरालता को देखते हुए संघ ने निर्णय लिया था। कुछ व्यापारियों ने विरोध कर दिया। फिर भी अधिकांश दुकानें बंद रहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn